बाक्सा, 20 सेप्तेम्बर 2020: बाक्सा जिल्लानि निकासि पुलिस थानानि बेन्दोंआव थानाय दारागावनि दिरिं दैमानि सेराव सिनाय मोनि सासे हौवा मानसिनि गोथै सह’ बोखांनो मोन्दों । निकासि पुलिस थानानि Incharge Officer गपाल दले बिथांआ फोरमायनाय बादिब्ला सुबुंआ 40 बोसोरनि गेजेराव जानो हागौ बिनि देहानि गाबा गोसोम, गुफुर गस्ला गेन्जि, गोथां गामसा गाननायमोन । नाथाय मोदोमाव बुनाय सुनायनि जेबो जखम नुनो मोननाय जायाखै । गोथै सह’नि थंखौ रोखायै मिथिनाय जायाखै जुदि बे सुबुंनि गोथै देहाखौ सिनायोब्ला निकासि पुलिस थानायाव खबर लानो Incharge Officer गपाल दले बिथांआ खावलायहरदों ।